CELEX: 52018PC0679
Language: lv
Date: 2018-10-08
Title: Priekšlikums PADOMES REGULA par zvejas iespēju iedalīšanu saskaņā ar ilgtspējīgas zivsaimniecības partnerattiecību nolīgumu starp Eiropas Savienību un Marokas Karalisti un šā nolīguma īstenošanas protokolu

EIROPAS KOMISIJA
            Briselē, 8.10.2018
            COM(2018) 679 final
            2018/0350(NLE)
            Priekšlikums
            PADOMES REGULA
            par zvejas iespēju iedalīšanu saskaņā ar ilgtspējīgas zivsaimniecības partnerattiecību nolīgumu starp Eiropas Savienību un Marokas Karalisti un šā nolīguma īstenošanas protokolu
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               2007. gada 28. februārī ir stājies spēkā Partnerattiecību nolīgums zivsaimniecības nozarē starp Eiropas Kopienu un Marokas Karalisti
                  1
               . Jaunākais šā nolīguma īstenošanas protokols
                  2
               , kas stājies spēkā 2014. gada 15. jūlijā, ir zaudējis spēku 2018. gada 14. jūlijā. Plašākā ziņā – pašreizējais partnerattiecību nolīgums ir daļa no Savienības un Marokas attiecībām, kādas izriet no 1996. gada 26. februāra Eiropas un Vidusjūras reģiona valstu nolīguma, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses
                  3
               , kas ir stājies spēkā 2000. gadā. Nolīguma mērķis ir nodrošināt zvejas resursu pareizu pārvaldību un ilgtspējību vidiskā, ekonomiskā un sociālā ziņā.
            
            
               Pamatojoties uz sarunu norādēm, ko pieņēmusi Padome
                  4
               , Komisija ir risinājusi sarunas ar Marokas valdību ar mērķi grozīt Partnerattiecību nolīgumu zivsaimniecības nozarē starp Eiropas Kopienu un Marokas Karalisti un vienotos par jaunu minētā nolīguma īstenošanas protokolu. 
            
            
               Šajās sarunās un turpmākajos dokumentos, kas no tām izriet, tiek pilnībā ņemts vērā Eiropas Savienības Tiesas 2018. gada 27. februāra spriedums Lietā C-266/16
                  5
               , kurā Tiesa atzinusi, ka zivsaimniecības nolīgums un tā protokols neattiecas uz Rietumsahāras teritorijai piegulošajiem ūdeņiem. Ņemot vērā Tiesas spriedumā izklāstītos apsvērumus un saskaņā ar abu Pušu vēlmēm, sarunās tomēr ir panākts, ka minētā teritorija un tai piegulošie ūdeņi tiek ietverti minēto Pušu zivsaimniecības partnerattiecībās vairāku iemeslu dēļ. Pirmkārt, no ekonomiskā viedokļa ir svarīgi, lai Savienības flote savas zvejas darbības, tostarp minētajos ūdeņos, veiktu juridiski drošā sistēmā ar skaidri noteiktu ģeogrāfisko darbības jomu. Ir arī paredzēts, ka šī teritorija un tās iedzīvotāji gūst labumu no nolīguma ekonomiskās un sociālās ietekmes proporcionāli zvejas darbībām, jo īpaši veicot ES flotes nozveju izkraušanu krastā, jūrnieku nodarbināšanu, ieguldījumus un citas nozares atbalsta darbības, kas kļuvušas iespējamas ar zivsaimniecības nolīguma protokolā paredzēto finansiālo ieguldījumu. Turklāt jānorāda, ka Marokas Karaliste, kas pārvalda šo teritoriju (vismaz tās lielāko daļu), ir vienīgā struktūra, ar kuru šādu nolīgumu var noslēgt, ņemot vērā to, ka neviena cita struktūra nevar garantēt šo resursu izmantošanas ilgtspējību, kā arī tā nozariskā atbalsta pārvaldību un uzraudzību, kurš dotu labumu Rietumsahāras teritorijai un tās iedzīvotājiem. 
            
            
               Turklāt jauna nolīguma un jauna protokola priekšlikums pilnībā atbilst starptautiskajām tiesībām un Savienības tiesību aktiem. Savienība ir konsekventi apliecinājusi savu vēlmi atrisināt strīdu Rietumsahārā un atbalsta ANO ģenerālsekretāra un viņa personiskā sūtņa centienus palīdzēt Pusēm panākt taisnīgu, noturīgu un savstarpēji pieņemamu politisku risinājumu. Šajā saistībā vēstuļu apmaiņa, kas pievienota šim priekšlikumam, atgādina Savienības nostāju attiecībā uz Rietumsahāru. 
            
            
               Dokumentos, uz kuriem attiecas vienošanās starp sarunu dalībniekiem, vairāku sarunu kārtu rezultātā ir ietverts pats nolīgums, ar ko izveido ilgtspējīgas zivsaimniecības partnerattiecības starp Eiropas Savienību un Marokas Karalisti (“zivsaimniecības nolīgums”) un ar ko aizstāj 2007. gada nolīgumu, jauns īstenošanas protokols, pielikums un papildinājumi, kā arī vēstuļu apmaiņa. Šie dokumenti ir parafēti 2018. gada 24. jūlijā. 
            
            
               Protokols aptver četru gadu ilgu laikposmu no piemērošanas sākuma dienas, kā noteikts tā 16. pantā. Jaunais zivsaimniecības nolīgums atceļ Partnerattiecību nolīgumu zivsaimniecības nozarē starp Eiropas Kopienu un Marokas Karalisti, kas bija stājies spēkā 2007. gada 28. februārī. Tajā paredzēta iespēja provizoriski piemērot to pirms tā noslēgšanas; tomēr ierosināt šādu pagaidu piemērošanu netiek uzskatīts par vajadzīgu. Jaunā nolīguma mērķis ir atspoguļot 2009. gada reformas principus: laba pārvaldība zvejniecībā un ilgtspējība, cilvēktiesību ievērošana, pārredzamība un nediskriminācija. Nolīguma grozījumi ir vajadzīgi arī, lai ievērotu Tiesas 2018. gada 27. februāra spriedumu un nodrošinātu juridisko pamatu nolīguma piemērošanai Rietumsahāras teritorijai piegulošajiem ūdeņiem. 
            
            
               Saskaņā ar sarunu norādēm zivsaimniecības nolīgums nodrošina tādas garantijas attiecībā uz sociālekonomisko ieguvumu taisnīgu ģeogrāfisko sadalījumu proporcionāli zvejas darbībām, kas izriet no nolīguma kopējā finansiālā ieguldījuma izmantošanas (t. i., gan finansiālā kompensācija par piekļuvi, gan nozares atbalsts, gan kuģu īpašnieku maksātās nodevas). Šīs garantijas jo īpaši ietver šo līdzekļu piešķiršanas un izmantošanas uzraudzību, kas jāveic īpaši Apvienotajai komitejai, kura izveidota ar nolīgumu un kurā ir pārstāvētas abas Puses. Turklāt ir noteikumi, kas paredz, ka Maroka sniedz regulārus ziņojumus par darbībām, ko veic saskaņā ar šo nolīgumu.
            
            
               
                  Visbeidzot, šim priekšlikumam ir pievienots Komisijas dienestu darba dokuments (SWD) “Ziņojums par to ieguvumu izvērtējumu, kādus Rietumsahāras iedzīvotājiem sniegtu ilgtspējīgas zivsaimniecības partnerattiecību nolīgums starp Eiropas Savienību un Marokas Karalisti un tā īstenošanas protokols, un par apspriešanos ar šiem iedzīvotājiem”. Šajā ziņojumā iekļauts izvērtējums par nolīguma un tā protokola iespējamo ietekmi uz ilgtspējīgu attīstību, jo īpaši par ietekmi uz attiecīgajiem iedzīvotājiem un attiecīgo teritoriju dabas resursu izmantošanu, kā arī kopsavilkums par apspriešanās procesu ar šiem iedzīvotājiem, saskaņā ar sarunu norādēm, kas šo iedzīvotāju iesaisti ir darījušas par noteicošu faktoru procesā, kas vērsts uz zivsaimniecības nolīguma atjaunošanu. Protokols paredz zvejas iespējas 128 kuģiem 6 kategorijās:
               
               
                  –
                        2 kategoriju mazapjoma zveja ziemeļos: pelaģiskā zveja ar zvejas vadiem (1. kategorija, 22 kuģi) un zveja ar grunts āķu jedām (2. kategorija, 35 kuģi), 
               
               
                  –
                        mazapjoma zveja dienvidos ar makšķerkāta āķu rindām un ar markšķerrīkiem (3. kategorija, 10 kuģi),
               
               
                  –
                        demersālā zveja ar grunts trali un grunts āķu jedām (4. kategorija, 16 kuģi),
               
               
                  –
                        tunzivju mazapjoma zveja ar makšķerrīkiem (5. kategorija, 27 kuģi),
               
               
                  –
                        rūpnieciskā pelaģiskā zveja ar pelaģiskajiem vai puspelaģiskajiem traļiem un ar riņķvadiem (6. kategorija, 18 kuģi). Šajā kategorijā Savienības kuģiem atļauto nozveju apjoms mainās atkarībā no protokola piemērošanas gada. 
               
            
            
               Būtu jānosaka šo zvejas iespēju iedalījums dalībvalstīm.
            
            
            
               . •Saskanība ar spēkā esošajiem noteikumiem konkrētajā politikas jomā
            
         
         
            
               
                  Zivsaimniecības nolīguma un tā jaunā protokola galvenais mērķis ir, izmantojot partnerattiecības, izveidot ilgtspējīgu zivsaimniecību un piedāvāt Savienības kuģiem zvejas iespējas zivsaimniecības nolīgumā noteiktajā zvejas zonā. Piedāvāto iespēju pamatā ir labākie pieejamie zinātniskie ieteikumi, un – attiecībā uz tālu migrējošo sugu zivju zvejniecībām – tajās ievēroti Starptautiskās Atlantijas tunzivju saglabāšanas komisijas (ICCAT) ieteikumi. Jaunajā protokolā ņemti vērā iepriekšējā (2014.–2018. gada) protokola izvērtējuma rezultāti un provizorisks novērtējums par to, vai jauna protokola noslēgšana būtu lietderīga. Vērtēšanu veica neatkarīgi eksperti. Protokols arī ļaus Eiropas Savienībai un Marokas Karalistei stiprināt partnerattiecības, lai veicinātu zvejas resursu atbildīgu izmantošanu zvejas zonā un atbalstītu Marokas Karalistes pūliņus attīstīt savu zilo ekonomiku. Šie elementi atbilst kopējās zivsaimniecības politikas izvirzītajiem mērķiem un uzliktajiem pienākumiem
                     6
                  . 
               
            
            
               •Saskanība ar citām Savienības politikas jomām
            
            
               
                  Sarunu risināšana par zivsaimniecības nolīgumu ir saskaņā ar Savienības ārējo darbību un konkrēti ar Savienības mērķiem, ko tā izvirzījusi demokrātijas principu un cilvēktiesību ievērošanas jomā. Tā ir saskaņā ar Savienības nostāju atbalstīt Apvienoto Nāciju Organizācijas ģenerālsekretāra un viņa personiskā sūtņa centienus palīdzēt Pusēm panākt taisnīgu, noturīgu un savstarpēji pieņemamu politisku risinājumu, kas ļautu īstenot Rietumsahāras tautas pašnoteikšanos saskaņā ar vienošanās, kuras atbilst Apvienoto Nāciju Organizācijas Statūtos norādītajiem mērķiem un principiem, kādi noteikti Apvienoto Nāciju Organizācijas Drošības padomes rezolūcijās, jo īpaši rezolūcijās 2152 (2014), 2218 (2015), 2385 (2016), 2351 (2017) un 2414 (2018). Zivsaimniecības nolīguma noslēgšana nekādi neskar politiskā procesa rezultātus par Rietumsahāras galīgo statusu. 
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Juridiskais pamats ir Līgums par Eiropas Savienības darbību; tā 43. panta 3. punkts nosaka, ka Padome pēc Komisijas priekšlikuma iedala zvejas iespējas. 
               
            
            
               •Subsidiaritāte (neekskluzīvas kompetences gadījumā)
            
            
               
                  Šī darbības joma ir ekskluzīvā kompetencē. 
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaudes
            
            
               
                  Komisija 2017. gadā ex post (retrospektīvi) izvērtēja 2014.–2018. gada protokolu, kas pievienots partnerattiecību nolīgumam zivsaimniecības nozarē starp Eiropas Kopienu un Marokas Karalisti, kā arī ex ante (provizoriski) novērtēja protokola atjaunošanas iespēju. Attiecīgie secinājumi ir izklāstīti atsevišķā darba dokumentā
                     7
                  .
               
               
                  Izvērtējumā secināts, ka Savienības zvejas sektorā ir liela interese par iespēju darboties protokola zvejas zonā un ka protokola atjaunošana palīdzētu stiprināt reģiona zvejniecību uzraudzību, kontroli un pārraudzību un veicinātu to labāku pārvaldību.
               
            
            
               •Apspriešanās ar ieinteresētajām personām
            
            
               
                  Vērtēšanas procesā notika apspriešanās ar dalībvalstīm, nozares pārstāvjiem, starptautiskām pilsoniskās sabiedrības organizācijām, kā arī ar Marokas Karalistes zivsaimniecības iestādēm un pilsoniskās sabiedrības pārstāvjiem. Notikusi apspriešanās arī Tāljūras flotes konsultatīvajā padomē, kā arī Komisijas un Eiropas Ārējās darbības dienesta (EĀDD) apspriešanās ar attiecīgajiem Rietumsahāras iedzīvotājiem, lai nodrošinātu, ka tie var paust savu viedokli par partnerattiecību paplašināšanu, attiecinot tās uz Rietumsahārai piegulošajiem ūdeņiem, un gūst labumu no zivsaimniecības nolīguma sociāli ekonomiskajiem ieguvumiem proporcionāli zvejas darbībām. Izvērtējuma ziņojums par ieguvumiem, kādi var būt šiem iedzīvotājiem, un par notikušajām apspriedēm ir pievienots šim priekšlikumam kā Komisijas dienestu darba dokuments. Ziņojumā secināts, ka zivsaimniecības nolīguma sociāli ekonomiskā ietekme dos labumu attiecīgajiem iedzīvotājiem un ka tā ietekme uz dabas resursu ilgtspējīgu attīstību būs pozitīva. Līdzīgā kārtā zivsaimniecības nolīgumu nepārprotami atbalstīja sociāli ekonomisko un politisko aprindu pārstāvji, kas piedalījās apspriedēs, kaut arī Front Polisario, kā arī citas ieinteresētās personas principiālu apsvērumu dēļ atteicās piedalīties apspriešanās procesā. No tā var secināt, ka Komisija sadarbībā ar EĀDD ir veikusi visus pašreizējā kontekstā pamatotos un iespējamos pasākumus, lai pienācīgi iesaistītu attiecīgos iedzīvotājus.
               
            
            
               •Ekspertu atzinumu pieprasīšana un izmantošana
            
            
               
                  Saskaņā ar Kopējās zivsaimniecības politikas regulas 31. panta 10. punktu Komisija ex post un ex ante vērtējumu veikšanai piesaistīja neatkarīgu konsultantu. 
               
            
            
               4.IETEKME UZ BUDŽETU
            
            
               
                  Regulas projekts Savienības budžetu neietekmē.
               
            
            
               5.CITI ELEMENTI
            
            
               •Īstenošanas plāni un uzraudzības, izvērtēšanas un ziņošanas kārtība
            
         
         
            
               
                  Šī procedūra tiek uzsākta līdztekus procedūrai, kas attiecas uz Padomes lēmumu par to, lai Savienības vārdā parakstītu ilgtspējīgas zivsaimniecības partnerattiecību nolīgumu starp Eiropas Savienību un Marokas Karalisti, un Padomes lēmumu par minētā nolīguma noslēgšanu. Šī regula jāsāk piemērot, tiklīdz saskaņā ar nolīgumu kļūst iespējamas zvejas darbības, t. i., no dienas, kurā sāk piemērot nolīguma īstenošanas protokolu. 
               
            
            
               2018/0350 (NLE)
            
            
               Priekšlikums
            
            
               PADOMES REGULA
            
            
               par zvejas iespēju iedalīšanu saskaņā ar ilgtspējīgas zivsaimniecības partnerattiecību nolīgumu starp Eiropas Savienību un Marokas Karalisti un šā nolīguma īstenošanas protokolu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Komisija Eiropas Savienības vārdā ir risinājusi sarunas par jaunu ilgtspējīgas zivsaimniecības partnerattiecību nolīgumu starp Eiropas Savienību un Marokas Karalisti (turpmāk “zivsaimniecības nolīgums”), kā arī par jaunu zivsaimniecības nolīguma īstenošanas protokolu un nolīgumam pievienoto vēstuļu apmaiņu.
            
            
               (2)Saskaņā ar Padomes Lēmumu (ES) 2018/xxx
                  8
               , jaunais zivsaimniecības nolīgums, tā jaunais īstenošanas protokols un zivsaimniecības nolīgumam pievienotā vēstuļu apmaiņa [ierakstīt parakstīšanas datumu] tika parakstīti, ņemot vērā to noslēgšanu pēcāk.
            
            
               (3)Jaunais īstenošanas protokols ir spēkā 4 gadus no tā piemērošanas dienas, kas noteikta protokola 16. pantā.
            
            
               (4)Dalībvalstu zvejas iespējas būtu jāiedala uz visu zivsaimniecības nolīguma īstenošanas protokola piemērošanas laiku.
            
            
               (5)Šī regula būtu jāpiemēro no tās pašas dienas, kurā sāk piemērot zivsaimniecības nolīguma īstenošanas protokolu,
            
            
               IR PIEŅĒMUSI ŠO REGULU.
            
            
               1. pants
            
            
               1.Zvejas iespējas, kas noteiktas saskaņā ar protokolu, ar ko īsteno ilgtspējīgas zivsaimniecības nolīgumu starp Eiropas Savienību un Marokas Karalisti, dalībvalstīm iedala šādi:
            
            
                     
                        Zvejas kategorija
                     
                  
                  
                     
                        Kuģa tips
                     
                  
                  
                     
                        Dalībvalsts
                     
                  
                  
                     
                        Zvejas licences vai kvota
                     
                  
               
                     
                        Mazapjoma pelaģiskā zveja ziemeļos
                     
                  
                  
                     
                        Seineri, < 150 GT
                     
                  
                  
                     
                        Spānija
                     
                  
                  
                     
                        22
                     
                  
               
                     
                        Mazapjoma zveja ziemeļos
                     
                  
                  
                     
                        Kuģi zvejai ar grunts āķu jedām, < 40 GT
                     
                  
                  
                     
                        Spānija
                     
                  
                  
                     
                        25
                     
                  
               
                     
                  
                  
                     
                  
                  
                     
                        Portugāle
                     
                  
                  
                     
                        7
                     
                  
               
                     
                  
                  
                     
                        Kuģi zvejai ar grunts āķu jedām, ≥ 40 GT < 150 GT
                     
                  
                  
                     
                        Portugāle
                     
                  
                  
                     
                        3
                     
                  
               
                     
                        Mazapjoma zveja dienvidos
                     
                  
                  
                     
                        Makšķerkāta āķu rindas un makšķerrīki, < 150 GT vienam kuģim
                     
                     
                        Kopā <= 800 GT
                     
                  
                  
                     
                        Spānija
                     
                  
                  
                     
                        10
                     
                  
               
                     
                        Demersālā zveja
                     
                  
                  
                     
                        Kuģi zvejai ar grunts āķu jedām, <= 150 GT
                     
                  
                  
                     
                        Spānija
                     
                  
                  
                     
                        7
                     
                  
               
                     
                  
                  
                     
                  
                  
                     
                        Portugāle
                     
                  
                  
                     
                        4
                     
                  
               
                     
                  
                  
                     
                        Traleri, <= 750 GT
                     
                     
                        Kopā <= 3000 GT
                     
                  
                  
                     
                        Spānija
                     
                  
                  
                     
                        5
                     
                  
               
                     
                  
                  
                     
                  
                  
                     
                        Itālija
                     
                  
                  
                     
                        0
                     
                  
               
                     
                        Tunzivju zveja
                     
                  
                  
                     
                        Kuģi zvejai ar makšķerrīkiem
                     
                  
                  
                     
                        Spānija
                     
                  
                  
                     
                        23
                     
                  
               
                     
                  
                  
                     
                  
                  
                     
                        Francija
                     
                  
                  
                     
                        4
                     
                  
               
                     
                        Rūpnieciskā pelaģiskā zveja
                     
                  
                  
                     
                        85 000 t pirmajā gadā
                     
                     
                        90 000 t otrajā gadā
                     
                     
                        100 000 t trešajā un ceturtajā gadā
                     
                     
                        Zvejottiesīgo kuģu sadalījums:
                     
                     
                        10 kuģi >= 3000 GT un < 7765 GT
                     
                     
                        43 kuģi >= 150 un < 3000 GT
                     
                     
                        4 kuģi < 150 GT
                     
                  
                  
                     
                        Pirmajā gadā: 85 000 t
                     
                  
               
                     
                  
                  
                     
                  
                  
                     
                        Vācija
                     
                  
                  
                     
                        6871,2 t
                     
                  
               
                     
                  
                  
                     
                  
                  
                     
                        Lietuva
                     
                  
                  
                     
                        21 986,3 t
                     
                  
               
                     
                  
                  
                     
                  
                  
                     
                        Latvija
                     
                  
                  
                     
                        12 367,5 t
                     
                  
               
                     
                  
                  
                     
                  
                  
                     
                        Nīderlande
                     
                  
                  
                     
                        26 102,4 t
                     
                  
               
                     
                  
                  
                     
                  
                  
                     
                        Īrija
                     
                  
                  
                     
                        3099,3 t
                     
                  
               
                     
                  
                  
                     
                  
                  
                     
                        Polija
                     
                  
                  
                     
                        4807,8 t
                     
                  
               
                     
                  
                  
                     
                  
                  
                     
                        Apvienotā Karaliste
                     
                  
                  
                     
                        4807,8 t
                     
                  
               
                     
                  
                  
                     
                  
                  
                     
                        Spānija
                     
                  
                  
                     
                        496,2 t
                     
                  
               
                     
                  
                  
                     
                  
                  
                     
                        Portugāle
                     
                  
                  
                     
                        1652,2 t
                     
                  
               
                     
                  
                  
                     
                  
                  
                     
                        Francija
                     
                  
                  
                     
                        2809,3 t
                     
                  
               
                     
                  
                  
                     
                  
                  
                     
                        Otrajā gadā: 90 000 t
                     
                  
               
                     
                  
                  
                     
                  
                  
                     
                        Vācija
                     
                  
                  
                     
                        7275,4 t
                     
                  
               
                     
                  
                  
                     
                  
                  
                     
                        Lietuva
                     
                  
                  
                     
                        23 279,6 t
                     
                  
               
                     
                  
                  
                     
                  
                  
                     
                        Latvija
                     
                  
                  
                     
                        13 095,0 t
                     
                  
               
                     
                  
                  
                     
                  
                  
                     
                        Nīderlande
                     
                  
                  
                     
                        27 637,9 t
                     
                  
               
                     
                  
                  
                     
                  
                  
                     
                        Īrija
                     
                  
                  
                     
                        3281,6 t
                     
                  
               
                     
                  
                  
                     
                  
                  
                     
                        Polija
                     
                  
                  
                     
                        5090,6 t
                     
                  
               
                     
                  
                  
                     
                  
                  
                     
                        Apvienotā Karaliste
                     
                  
                  
                     
                        5090,6 t
                     
                  
               
                     
                  
                  
                     
                  
                  
                     
                        Spānija
                     
                  
                  
                     
                        525,4 t
                     
                  
               
                     
                  
                  
                     
                  
                  
                     
                        Portugāle
                     
                  
                  
                     
                        1749,4 t
                     
                  
               
                     
                  
                  
                     
                  
                  
                     
                        Francija
                     
                  
                  
                     
                        2974,5 t
                     
                  
               
                     
                  
                  
                     
                  
                  
                     
                        Trešajā un ceturtajā gadā: 100 000 t
                     
                  
               
                     
                  
                  
                     
                  
                  
                     
                        Vācija
                     
                  
                  
                     
                        8083,8 t
                     
                  
               
                     
                  
                  
                     
                  
                  
                     
                        Lietuva
                     
                  
                  
                     
                        25 866,3 t
                     
                  
               
                     
                  
                  
                     
                  
                  
                     
                        Latvija
                     
                  
                  
                     
                        14 550,0 t
                     
                  
               
                     
                  
                  
                     
                  
                  
                     
                        Nīderlande
                     
                  
                  
                     
                        30 708,8 t
                     
                  
               
                     
                  
                  
                     
                  
                  
                     
                        Īrija
                     
                  
                  
                     
                        3646,3 t
                     
                  
               
                     
                  
                  
                     
                  
                  
                     
                        Polija
                     
                  
                  
                     
                        5656,3 t
                     
                  
               
                     
                  
                  
                     
                  
                  
                     
                        Apvienotā Karaliste
                     
                  
                  
                     
                        5656,3 t
                     
                  
               
                     
                  
                  
                     
                  
                  
                     
                        Spānija
                     
                  
                  
                     
                        583,8 t
                     
                  
               
                     
                  
                  
                     
                  
                  
                     
                        Portugāle
                     
                  
                  
                     
                        1943,8 t
                     
                  
               
                     
                  
                  
                     
                  
                  
                     
                        Francija
                     
                  
                  
                     
                        3305,0 t
                     
                  
               
            
               2.Regulu (ES) 2017/2403 piemēro, neskarot nolīgumu un protokolu.
            
         
         
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no tās pašas dienas, kad protokolu, ar ko īsteno ilgtspējīgas zivsaimniecības partnerattiecību nolīgumu starp Eiropas Savienību un Marokas Karalisti.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        OV L 141, 29.5.2006., 1. lpp. OV L 78, 17.3.2007., 31. lpp.
               
               
                  
                     (2)
                  
                        OV L 328, 7.12.2013., 2. lpp. OV L 228, 31.7.2014., 1. lpp.
               
               
                  
                     (3)
                  
                        OV L 70, 18.3.2000., 2. lpp.
               
               
                  
                     (4)
                  
                        Pieņemtas Lauksaimniecības un zivsaimniecības padomes 3612. sanāksmē 2018. gada 16. aprīlī.
               
               
                  
                     (5)
                  
                        Tiesas 2018. gada 27. februāra spriedums Lietā C-266/16 (Western Sahara Campaign UK), EU:C:2018:118.
               
               
                  
                     (6)
                  
                        OV L 354, 28.12.2013., 22. lpp.
               
               
                  
                     (7)
                  
                        
                  https://ec.europa.eu/fisheries/sites/fisheries/files/docs/publications/evaluation-report-morocco_fr.pdf
                   SWD(2018) 1 final : 
                  https://eur-lex.europa.eu/legal-content/FR/TXT/?qid=1535624240760&uri=CELEX:52018SC0001
                     
               
               
                  
                     (8)
                  
                        OV L xx, xx.xx.xxxx., xx. lpp.